Andreaskors

**Andreaskors**, eller *X-kors* (engelsk: *saltire* eller *St. Andrew's cross*) er et kors med diagonale armer formet som en X. Det har fått sitt navn etter apostelen Andreas, som ifølge legenden døde som martyr på et slikt kors. Andreaskors forekommer som skrifttegn i mange kulturer, i kunst og dekorasjoner, i heraldikk, flaggvesen, bumerker, logoer og andre kjennetegn.

Andreaskors inngår også som en del av den synlige konstruksjonen (avstiving) i norske stavkirker.

## Andreaskors i flagg, våpenskjold og bumerker

enkle form av andreaskorset i et ensfarget diagonalkors på ensfarget bunn, men det finnes flere variasjoner av denne formen. Blant andreaskors i flagg er Russlands orlogsflagg, som har et blått andreaskors på hvitt, og Skottlands flagg, som har et hvitt andreaskors på blå bakgrunn. I britisk språkbruk omtales gjerne kun det hvite diagonalkorset på blå bunn som andreaskors, mens denne begrensningen ikke gjelder utenfor Storbritannia. Det som britene ville kalle «St.Patrikskors», det vil si rødt diagonalkors på hvit bunn, kalles i andre land for andreaskors. For eksempel har den amerikanske delstaten Alabama andreaskors.

I Norge fører Krødsherad kommune gult eller gull andreaskors på blå bunn som flagg og våpenskjold. Slektsvåpenet til den norske – og opprinnelig skotske – slekten Christie, har i gull skjold et svart andreaskors fulgt av fire femoddete svarte stjerner.

Andreaskors forekommer blant nasjonalflagg for selvstendige stater. Jamaica fører gult andreaskors i kombinasjon med svart og grønt, mens Burundi har et hvitt andreaskors mot grønn og rød bakgrunn, men her er det også en hvit stjerneprydet skive i midten. Tidligere førte Seychellene et hvitt andreaskors på blå og rød bunn, men dette er ikke lenger i bruk.

I noen flagg kombineres andreaskorset med det ordinære gjennomgående korset, «georgskors» i britisk terminologi. Storbritannias og Baskerlands flagg er eksempler på dette, og også Russlands og Estlands orlogsgjøs.

I bumerker er andreaskorset formet av to skrått krysslagte streker (også kalt «staver»), og denne figuren blir også kalt et «kryss». Denne bumerkefiguren er en grunnform og har ofte tillegg av flere streker som er like lange eller kortere. Et kryss som består av tre staver ligner både runen *Hagl* og sammenstillingen av I og X som finnes brukt som symbol for navnet Jesus Kristus.

En variant av andreaskorset er et burgunderkors, som består av to krysslagte og kvistede grener. Spanias orlogsflagg hadde i 1506-1701 et burgunderkors som figur. I den norske slekten Auberts opprinnelig franske slektsvåpen, inngår et burgunderkors blant flere figurer. Et lignende kors er kalt *grenkors* når grenene er i rett vinkel på hverandre, slik som i Leirfjords kommunevåpen.

## Eksempler
### Nasjonalflagg

Fil:Flag of Scotland.svg|Skottlands flagg består av et hvitt andreaskors på blå bakgrunn
Fil:Flag of Jersey.svg|Jerseys flagg består av et rødt andreaskors og et våpenskjold på hvit duk
Fil:Flag of Jamaica.svg|Jamaicas flagg består av et gult andreaskors, som er hovedstaden Kingstons byvåpen, med to grønne og to svarte triangelformede felt. Det ble tatt i bruk 1962.
Fil:Flag of Burundi.svg|Burundis flagg har et hvitt kryss med en hvit sirkel i midten som deler flagget opp i fire felter. Det ble tatt i bruk i 1967. 


### Andre flagg

Saint Patrick's Saltire.svg|St. Patricks flagg består av et rødt andreaskors på hvit duk. Dette er flagget som representerer Nord-Irland i Storbritannias flagg.
Fil:Flag of Florida.svg|Floridas flagg er hvitt med et rødt andreaskors og med delstatens segl i midten.
Fil:Flag of Alabama.svg|Alabamas flagg er hvitt med et rødt andreaskors.
Fil:Confederate Rebel Flag.svg|Sørstatsflagget, brukt som arméfane av Sørstatene under den amerikanske borgerkrigen.
Fil:Flag of Nova Scotia.svg|Nova Scotias flagg består av en hvit duk med et blått andreaskors, og med Nova Scotias våpenskjold i midten.
Fil:Naval Ensign of Russia.svg|Russlands orlogsflagg består av et blått andreaskors på hvit bakgrunn
Fil:Russian Border Guard.svg|Det russiske grensevaktflagget.
Fil:Naval Ensign of Belgium.svg|Belgias orlogsflagg består av en hvit duk med de belgiske fargene disponert som et andreaskors, som i Belgisk sammenheng er bedre kjent som Burgund-korset.
Fil:Cross of Burgundy (Template).svg|Burgunderkorset kan ses som variant av andreaskorset


### Våpenskjold

Fil:Krødsherad komm.svg|Våpenskjold for Krødsherad kommune med gjennomgående andreaskors
Fil:Valle komm.svg|Fem andreaskors plassert som et andreaskors i Valles kommunevåpen
Fil:Gemeindewappen der Gemeinde Bestwig.svg|«Svevende» andreaskors i skjoldet til den tyske kommunen Bestwig i Nordrhein-Westfalen
Fil:Shield of the US Episcopal Church.svg|Ni små kors plassert som et andreaskors. Våpenskjold for Den episkopale kirken i USA
Fil:Blason Es famille Dazne (Baztan).svg|Flere små andreaskors i skjoldborden. Våpen for den baskiske slekten Dazne


### Skilt

Fil:NO road sign 138.1.svg|Andreaskorset brukt i det norske trafikkskiltet som angir stedet hvor en enkeltsporet jernbane krysser vegen i plan
Fil:NO road sign 124.svg|Det norske trafikkskiltet som varsler om farlig vegkryss.
Fil:Hazard X.svg|Faresymbol for helsefarlige kjemikalier


### Utsmykning

Fil:Gol-stvkirke-2007-andkors.jpg|Andreaskors brukt som avstiving og utsmykning i Gol stavkirke.
Fil:Borgund.2.jpg|Andreaskors brukt som avstiving og utsmykning i Borgund stavkirke.


### Annet

Fil:St. Andrew's Cross Spider.jpg|St. Andrew's Cross spider er en australsk betegnelse på edderkoppene *[[Hjulspinnere|Argiope keyserlingi]]* og *[[Hjulspinnere|Argiope aetherea]]*.


## Litteratur
* Hans Cappelen: *Norske slektsvåpen*, Oslo 1969 (2. opplag Oslo 1976)
* Herman L. Løvenskiold: *Heraldisk nøkkel*, Oslo 1978
* Hans Cappelen og Knut Johannessen: *Norske kommunevåpen*, Oslo 1987
* Jan Raneke (redaktør): *Nordisk heraldisk [[terminologi]]*, Lund 1987 (med heraldiske faguttrykk på bokmål og nynorsk)
* Harald Nissen og Monica Aase: ''Segl i Universitetsbiblioteket i Trondheim'', (Trondheim 1990)
* Anders Bjønnes m.fl. (redaktører): *Segltegninger fra hyllingene i Norge 1591 og 1610*, Norsk Slektshistorisk Forening, Oslo 2010

**Andre land**
* Poul Bredo Grandjean: *[[Dansk]] Heraldik*, København 1919 (bare dansk-norsk adelsheraldikk og i dag å anse som foreldet)
* Le Baron Stalins: *Vocabulaire-Atlas Héraldique en six Langues: Francais-English-Deutsch-Español-Italiano-Nederlandsch*, Paris 1952
* Carl-Alexander von Volborth: *Alverdens heraldik i farver*, Politikens Forlag, København 1972 (oversatt av Sven Tito Achen)
* Whitney Smith: *Flags through the ages and across the world*, McGraw-Hill Book Co,Maidenhead 1975
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Carl-Alexander von Volborth: *Heraldry – Customs, Rules and Styles*, Dorset 1981,side 18 (saltire)
* Carl-Alexander von Volborth: *The Art of Heraldry*, Dorset 1987
* Magnus Bäckmark og Jesper Wasling: *Heraldiken i [[Sverige]]*,Lund 2001

## Eksterne lenker
*